సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆస్ట్రేలియాని చిత్తుగా ఓడించిన పాకిస్థాన్
పాకిస్థాన్ ఫాస్ట్ బౌలర్ మహ్మద్ అబ్బాస్ 10/95 కెరీర్‌లో అత్యుత్తమ గణాంకాలను నమోదు చేసి మ్యాచ్‌ ఫలితాన్ని శాసించాడు.
Samayam Telugu | Updated:
Oct 19, 2018, 03:54PM IST
యూఏఈ వేదికగా ఆస్ట్రేలియాతో జరిగిన రెండు టెస్టుల సిరీస్‌ని పాకిస్థాన్ 1-0తో చేజిక్కించుకుంది. అబుదాబి‌లో ఈరోజు ముగిసిన రెండో టెస్టు మ్యాచ్‌లో బ్యాటింగ్, బౌలింగ్‌లో అత్యద్భుతంగా రాణించిన పాకిస్థాన్ 373 పరుగుల భారీ తేడాతో ఆసీస్‌ని చిత్తుగా ఓడించింది. తొలి ఇన్నింగ్స్‌లో 282 పరుగులు చేసిన పాక్.. రెండో ఇన్నింగ్స్‌ని 400/9 వద్ద డిక్లేర్ చేసింది. ప్రతిగా తొలి ఇన్నింగ్స్‌లో కేవలం 145 పరుగులకే కుప్పకూలిన ఆస్ట్రేలియా.. రెండో ఇన్నింగ్స్‌లోనూ 164కే ఆలౌటైంది. పాకిస్థాన్ ఫాస్ట్ బౌలర్ మహ్మద్ అబ్బాస్ 10/95 కెరీర్‌లో అత్యుత్తమ గణాంకాలను నమోదు చేసి మ్యాచ్‌ ఫలితాన్ని శాసించాడు. తొలి టెస్టు మ్యాచ్ డ్రాగా ముగిసిన విషయం తెలిసిందే.
మంగళవారం ఆరంభమైన ఈ టెస్టులో టాస్ గెలిచిన పాకిస్థాన్ కెప్టెన్ సర్ఫరాజ్ అహ్మద్ బ్యాటింగ్ ఎంచుకున్నాడు. ఓపెనర్ ఫకార్ జమాన్ (94: 198 బంతుల్లో 8x4, 1x6), కెప్టెన్ సర్ఫరాజ్ మహ్మద్ (94: 129 బంతుల్లో 7x4) నిలకడగా ఆడటంతో 81 ఓవర్లలో 282 పరుగులకి పాక్ తొలి ఇన్నింగ్స్‌లో ఆలౌటైంది. ఆ తర్వాత తొలి ఇన్నింగ్స్ ఆరంభించిన ఆస్ట్రేలియా జట్టులో కనీసం ఒక్కరు కూడా అర్ధశతకాన్ని నమోదు చేయలేకపోయారు. ఓపెనర్ అరోన్ ఫించ్ (39) మాత్రమే ఫర్వాలేదనిపించాడు. దీంతో.. 50.4 ఓవర్లలోనే ఆస్ట్రేలియా 145 పరుగులకి ఆలౌటైంది. దీంతో.. 137 పరుగుల తొలి ఇన్నింగ్స్ ఆధిక్యం పాక్‌కి లభించింది.